**Dario Šarić** (s. 8. huhtikuuta 1994 Šibenik) on kroatialainen koripalloilija. Hän edustaa NBA-seura Phoenix Sunsia.

Ura
---

### Seurajoukkueet

Šarić pelasi juniorikoripalloa KK Drazen Petrovicin joukkueissa. Vuonna 2009 TAU Cerámica tarjosi hänelle monivuotista sopimusta, jonka arvo oli kolme miljoonaa euroa. Šarić ei kuitenkaan hyväksynyt sopimusta, vaan siirtyi KK Zrinjevaciin. Joulukuussa 2009 KK Zagreb osti hänet, mutta hän ei pelannut kauden aikana seuran edustusjoukkueessa.

Kauden 2010–2011 Šarić pelasi pääsarjatasolla vuokralla KK Dubravassa, jossa hän teki 17,5 pistettä ottelua kohden. Kauden 2011–2012 hän pelasi Zagrebin edustusjoukkueessa. Kesällä 2012 Šarić solmi espanjalaisen Bilbao Basketin kanssa monivuotisen sopimuksen, mutta ei voinut pelata seurassa sopimussotkujen myötä yhtään peliä, sillä hänellä oli KK Zagrebin kanssa vielä pelaajasopimus. Marraskuussa 2012 Šarić siirtyi lopulta KK Cibonaan ja teki seuran kanssa neljän vuoden sopimuksen. Samalla KK Zagreb sai FIBA Europen määrittelemän 550 000 euron suuruisen summan Cibonan yhteistyökumppanilta. Kaudella 2012–2013 hänet valittiin Kroatian liigan finaalien arvokkaimmaksi pelaajaksi, kun Cibona voitti Kroatian-mestaruuden. Lisäksi hänet valittiin FIBA Europen vuoden 2013 parhaaksi nuoreksi koripalloilijaksi.

Kaudella 2013–2014 hän teki Adrianmeren liigan arvokkaimmaksi pelaajaksi sekä finaalien arvokkaimmaksi pelaajaksi, kun hän johdatti Cibonan Adrianmeren liigan-mestariksi. Huhtikuussa 2014 Šarić päätti ilmoittautua vuoden 2014 varaustilaisuuteen. Ennen varaustilaisuutta hän teki monivuotisen sopimuksen turkkilaisen Anadolu Efesin kanssa, mikä laski hänen osakkeitaan varaustilaisuudessa. Lopulta Šarić varattiin varaustilaisuuden 12:ntena pelaajana. Varauksen teki Orlando Magic, joka kauppasi hänen pelaajaoikeutensa kuitenkin Philadelphia 76ersille.

Heinäkuussa 2016 Šarić siirtyi 76ersiin. Hän pelasi seurassa runsaan kahden kauden aikana 172 runkosarjaottelua sekä keväällä 2018 kymmenen pudotuspeliä. Hänet valittiin kaudella 2016–2017 tulokkaiden tähdistökentälliseen. Kaudella 2017–2018 hän heitti 157 kolmen pisteen koria, mikä oli eniten NBA:n 208-senttisistä tai pidemmistä pelaajista. Marraskuussa 2018 hän siirtyi Minnesota Timberwolvesiin.

Lähteet
-------

1. 1 2 3  Saric, Dario Euroliiga. Viitattu 26.6.2012. (englanniksi)
2. ↑  Tau Ceramica nudi tri milijuna eura za košarkaša iz Šibenika  19.6.2009. Slobodna Dalmacija. Viitattu 26.6.2012. (kroatiaksi)
3. ↑  550,000 euros to get Dario Saric  30.10.2012. talkbasket.net.  Arkistoitu 29.4.2014. Viitattu 29.4.2014. (englanniksi)
4. ↑  Cibona inks Dario Šarić  28.11.2013. Adrianmeren liiga.  Arkistoitu 22.10.2014. Viitattu 29.4.2014. (englanniksi)
5. ↑  Ford, Chad: Dario Saric may stay in Croatia  6.6.2013. ESPN. Viitattu 29.4.2014. (englanniksi)
6. ↑  Saric is 2013 Young Men's POY  5.2.2014. ESPN. Viitattu 29.4.2014. (englanniksi)
7. 1 2  Golliver, Ben: Agent: Croatia’s Dario Saric declares for 2014 NBA draft  27.4.2014. Sports Illustrated. Viitattu 29.4.2014. (englanniksi)
8. ↑  Dario Šarić: „Hard work creates champions"  28.4.2014. Adrianmeren liiga.  Arkistoitu 29.4.2014. Viitattu 29.4.2014. (englanniksi)
9. ↑  Ford, Chad: Dario Saric to stay in Europe  23.6.2014. ESPN. Viitattu 27.6.2014. (englanniksi)
10. ↑  Herbert, James: 2014 NBA Draft: Orlando Magic select Dario Saric at No. 12, trade to 76ers  26.6.2014. CBS. Viitattu 27.6.2014. (englanniksi)
11. ↑
12. ↑  Minnesota Timberwolves acquire Robert Covington, Dario Saric, Jerryd Bayless and a future second-round draft pick from Philadelphia  12.11.2018. NBA. Viitattu 13.11.2018. (englanniksi)

Aiheesta muualla
----------------

* Kuvia tai muita tiedostoja aiheesta **Dario Šarić** Wikimedia Commonsissa

* Euroliigan pelaajaprofiili (englanniksi)